ସେ ଯବାନମାନଙ୍କୁ କହିଥିଲେ, ସେମାନଙ୍କ ସହ ପୁଲୱାମା କ୍ୟାମ୍ପସରେ ରାତ୍ରି ଯାପନ କରିବା ତାଙ୍କ ପାଇଁ ଏକ ଗୌରବର ବିଷୟ। ସେ କହିଥିଲେ, କାଶ୍ମୀରରେ ବିକାଶର ଏକ ନୂଆ ଯୁଗ ଆରମ୍ଭ ହୋଇଛି ଯାହାର ସୁଫଳ ପୁଲୱାମାରେ ଦେଖିବାକୁ ମିଳିଛି। ସେଠାରେ ୨ ହଜାର କୋଟି ଟଙ୍କା ବ୍ୟୟରେ ଏକ ମେଡ଼ିକାଲ କଲେଜ ନିର୍ମାଣ ହେବାକୁ ଯାଉଛି। ସ୍ୱରାଷ୍ଟ୍ରମନ୍ତ୍ରୀ ଶ୍ରୀ ଶାହା ଗତ ସନ୍ଧ୍ୟାରେ ଶ୍ରୀନଗର ଡାଲ୍ ହ୍ରଦ ଠାରେ ଶିକାର ଉତ୍ସବ ଦେଖିଥିଲେ। ସେ ଗନ୍ଦରବଲ୍ ଜିଲ୍ଲାର କ୍ଷୀର ଭବାନୀ ମନ୍ଦିରରେ ରାଗୀନା ଦେବୀଙ୍କର ପୂଜାର୍ଚ୍ଚନା କରିଥିଲେ। ତାଙ୍କ ସହ ଉପରାଜ୍ୟପାଳ ମନୋଜ ସିହ୍ନା ଓ ଜାମ୍ମୁ କାଶ୍ମୀର ପ୍ରଶାସନର ବରିଷ୍ଠ ଅଧିକାରୀମାନେ ଉପସ୍ଥିତ ଥିଲେ। ସେ ମଧ୍ୟ ଶେରେ କାଶ୍ମୀର ଆନ୍ତର୍ଜାତିକ ସମ୍ମିଳନୀ କେନ୍ଦ୍ରଠାରେ ଏକ ଜନସଭାରେ ଉଦବୋଧନ ଦେଇଥିଲେ। ସେହି ଜନସଭାରେ ଶ୍ରୀ ଶାହା ପାକିସ୍ତାନ ସହ କଥାବାର୍ତ୍ତା କରିବା ପାଇଁ ଫାରୁକ୍ ଅବଦୁଲ୍ଲା ପ୍ରସ୍ତାବ ଦେଇଥିବାରୁ, ସେ ତାଙ୍କର ସମାଲୋଚନା କରିଥିଲେ। ସେ କହିଥିଲେ ସରକାର ପାକିସ୍ତାନ ସହ କଥାବାର୍ତ୍ତା କରିବା ଅପେକ୍ଷା ଜାମ୍ମୁ କାଶ୍ମୀରର ଯୁବପିଢ଼ି ଓ ଜନସାଧାରଣଙ୍କ ସହ କଥାବାର୍ତ୍ତା କରିବାକୁ ପସନ୍ଦ କରନ୍ତି। ଏହା ଦ୍ୱାରା ସମଗ୍ର ଅଞ୍ଚଳର ବିକାଶ ହୋଇପାରିବ।
ସ୍ୱରାଷ୍ଟ୍ରମନ୍ତ୍ରୀ ସେଠାରେ ୫୦୦ଶଯ୍ୟା ବିଶିଷ୍ଟ ବେମିନା ହସ୍ପିଟାଲକୁ ଉଦ୍ଘାଟନ କରିଥିଲେ। ସେହି ହସ୍ପିଟାଲ ୧୧୫ କୋଟି ଟଙ୍କା ବ୍ୟୟରେ ନିର୍ମିତ ହୋଇଛି। ସେ ହଣ୍ଡୱାରା ମେଡ଼ିକାଲ କଲେଜ ଓ ସଡ଼କ ପ୍ରକଳ୍ପର ଭିତ୍ତିପ୍ରସ୍ତର ସ୍ଥାପନ କରିଥିଲେ। ସେଗୁଡ଼ିକ ବାବଦରେ ୪ ହଜାର କୋଟି ଟଙ୍କା ଖର୍ଚ୍ଚ ହେବ।
ମେଘାଳୟର 'ଉମଗଟ' ନଦୀ କୁ ଦେଖିଲେ ଲାଗିବ ଯେଭଳି ପବନରେ ଡଙ୍ଗା ଟିଏ ଭାସୁଛି। ଟୁଇଟର ରେ ଫଟୋ ଭାଇରାଲ ।
